CELEX: 32017R1477
Language: sl
Date: 2017-08-11 00:00:00
Title: Izvedbena uredba Komisije (EU) 2017/1477 z dne 11. avgusta 2017 o spremembi Uredbe (ES) št. 1051/2009 o uvrstitvi določenega blaga v kombinirano nomenklaturo

17.8.2017   
            
            
               SL
            
            
               Uradni list Evropske unije
            
            
               L 211/6
            
         IZVEDBENA UREDBA KOMISIJE (EU) 2017/1477
   z dne 11. avgusta 2017
   o spremembi Uredbe (ES) št. 1051/2009 o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
   ob upoštevanju naslednjega:
   
               (1)
            
            
               Komisija je z Uredbo (ES) št. 1051/2009 (2) uvrstila novo štirikolesno vozilo, opisano v prvem stolpcu točke 2 tabele v Prilogi k navedeni uredbi, pod oznako KN 8701 90 90.
            
         
               (2)
            
            
               V zadevi C-91/15 Kawasaki (3) je Sodišče odločilo, da je točka 2 tabele Priloge k Uredbi (ES) št. 1051/2009 neveljavna v delu, v katerem uvršča zadevno vozilo pod tarifno podštevilko 8701 90 90 kombinirane nomenklature iz Priloge I k Uredbi Sveta (EGS) št. 2658/87 (4), kakor je bila spremenjena z Uredbo Komisije (ES) št. 948/2009 (5), in ne pod tarifne podštevilke 8701 90 11 do 8701 90 39 navedene kombinirane nomenklature.
            
         
               (3)
            
            
               Zaradi pravne varnosti je primerno odstraniti določbe, ki se ne uporabljajo več, iz pravnega reda Unije. Določbo, ki se razglasi za neveljavno, bi bilo zato treba črtati, da se preprečijo morebitne razlike v tarifni uvrstitvi nekaterih vozil in zagotovi enotna uporaba kombinirane nomenklature v Uniji.
            
         
               (4)
            
            
               Uredbo (ES) št. 1051/2009 bi bilo zato treba ustrezno spremeniti.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   V tabeli Priloge k Uredbi (ES) št. 1051/2009 se točka 2 črta.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 11. avgusta 2017
      
         
            Za Komisijo
         
         
            V imenu predsednika
         
         Stephen QUEST
         
            Generalni direktor
         
         
            Generalni direktorat za obdavčenje in carinsko unijo
         
      
   
   
      (1)  UL L 269, 10.10.2013, str. 1.
   
      (2)  Uredba Komisije (ES) št. 1051/2009 z dne 3. novembra 2009 o uvrstitvi določenega blaga v kombinirano nomenklaturo (UL L 290, 6.11.2009, str. 56).
   
      (3)  Sodba Sodišča z dne 22. septembra 2016, Kawasaki Motors Europe (C-91/15, ECLI:EU:C:2016:716).
   
      (4)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
   
      (5)  Uredba Komisije (ES) št. 948/2009 z dne 30. septembra 2009 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi (UL L 287, 31.10.2009, str. 1).